pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ครม.เห็นชอบให้มหาวิทยาลัยอมตะ จัดการศึกษาหลักสูตรของมหาวิทยาลัยแห่งชาติไต้หวัน (NTU) ในพื้นที่ EEC
วันพฤหัสบดีที่ 21 มิถุนายน 2561
ครม.เห็นชอบให้มหาวิทยาลัยอมตะ จัดการศึกษาหลักสูตรของมหาวิทยาลัยแห่งชาติไต้หวัน (NTU) ในพื้นที่ EEC
ผลการประชุมคณะรัฐมนตรี (ครม.) เมื่อวันที่ 19 มิถุนายน 2561 ในส่วนที่เกี่ยวข้องกับกระทรวงศึกษาธิการ เห็นชอบให้มหาวิทยาลัยอมตะ (Amata University) จัดการศึกษาหลักสูตรของมหาวิทยาลัยแห่งชาติไต้หวันในประเทศไทย ที่นิคมอมตะนคร จ.ชลบุรี
ผลการประชุมคณะรัฐมนตรี (ครม.)เมื่อวันที่19มิถุนายน2561ในส่วนที่เกี่ยวข้องกับกระทรวงศึกษาธิการ เห็นชอบให้มหาวิทยาลัยอมตะ (Amata University) จัดการศึกษาหลักสูตรของมหาวิทยาลัยแห่งชาติไต้หวันในประเทศไทยที่นิคมอมตะนครจ.ชลบุรีเพื่อรองรับการเป็นเมืองอัจฉริยะ (Smart City) ในพื้นที่ระเบียงเศรษฐกิจพิเศษภาคตะวันออก (EEC)ในหลักสูตรการใช้หุ่นยนต์ช่วยในสายการผลิตระบบอัตโนมัติ (Future of Automation) และยานยนต์แห่งอนาคต(Autonomous Vehicle)เปิดสอนเป็นภาษาอังกฤษและจีนใช้เวลาศึกษา2ปี
คณะรัฐมนตรีมีมติเห็นชอบให้มหาวิทยาลัยอมตะ (Amata University) จัดการศึกษาในหลักสูตร Master of Science (M.S.) in Engineering (Intelligent Manufacturing System) ของมหาวิทยาลัยแห่งชาติไต้หวันในประเทศไทย ตามความในข้อ 4 แห่งคําสั่งหัวหน้าคณะรักษาความสงบแห่งชาติ ที่ 29/2560 เรื่องการส่งเสริมการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ ลงวันที่ 26 พฤษภาคม 2560 ตามที่กระทรวงศึกษาธิการ (ศธ.) เสนอ
สาระสําคัญของเรื่อง
1. มหาวิทยาลัยแห่งชาติไต้หวัน (National Taiwan University : NTU) เป็นมหาวิทยาลัยวิจัยแห่งชาติที่มีชื่อเสียงมากที่สุดในไต้หวันมีวิทยาเขตกลางตั้งอยู่ในนครไทเปและจัดว่าเป็นมหาวิทยาลัยอันดับหนึ่งในไต้หวันจากการรายงานของ QS University Rankings และติดอันดับ TOP 100 ของโลกทุกปี NTU ได้มีการจัดตั้งคณะและสาขาวิชา อาทิ คณะศิลปศาสตร์และกฎหมาย คณะวิทยาศาสตร์และการเกษตร คณะวิศวกรรมศาสตร์ และคณะแพทยศาสตร์ นอกจากนี้ NTU ยังเป็นมหาวิทยาลัยลําดับหนึ่งจากการสอบแข่งขันของเด็กมัธยมศึกษาตอนปลายทั่วไต้หวันและมีศิษย์เก่าที่มีชื่อเสียง เช่นประธานาธิบดีของไต้หวันเกือบทุกคนจบจากมหาวิทยาลัย NTUปัจจัยเหล่านี้ล้วนเอื้อให้ NTU เป็นมหาวิทยาลัยที่โดดเด่นและได้รับการยอมรับในสังคมไต้หวัน
2. มหาวิทยาลัยอมตะ จะนําหลักสูตรของ NTU ซึ่งเป็นสถาบันอุดมศึกษาที่มีศักยภาพสูงจากไต้หวันเข้ามาดําเนินการจัดการศึกษาในประเทศไทยโดยสรุปรายละเอียดได้ ดังนี้
หลักสูตรที่จะเปิดสอนคือ Master of Science (M.S.) in Engineering (Intelligent Manufacturing System) ของ NTU เน้นทางด้านการใช้หุ่นยนต์ช่วยในสายการผลิตระบบอัตโนมัติ (Future of Automation) และยานยนต์แห่งอนาคต (Autonomous Vehicle)
วัตถุประสงค์ เพื่อรองรับการพัฒนาพื้นที่เมืองอัจฉริยะ (Smart City) ให้เกิดขึ้นเป็นรูปธรรมในพื้นที่ EEC และพัฒนากําลังคนด้านวิทยาศาสตร์และเทคโนโลยีเพื่อตอบสนองความต้องการในอุตสาหกรรมเป้าหมาย (S-Curve)
แนวทางการจัดการเรียนการสอนใช้มาตรฐานเดียวกับ NTU ที่ไต้หวัน เช่น สาขาวิชา คณาจารย์ การเข้าถึงข้อมูลทางวิจัย และชั่วโมงของอาจารย์ที่ปรึกษา เป็นต้น จัดการเรียนการสอนเป็นภาษาอังกฤษและจีน ใช้ระยะเวลาศึกษา 2 ปี
พื้นที่ดําเนินการจะจัดตั้งในพื้นที่ของนิคมอมตะนคร จังหวัดชลบุรี
Written byบัลลังก์ โรหิตเสถียร
Editorบัลลังก์ โรหิตเสถียร
Photo Creditภาพ1และภาพ2
รัฐบาลไทย-ข่าวทำเนียบรัฐบาล-ไทย-ฮังการี ยินดีที่ความสัมพันธ์ด้านการค้าการลงทุนใกล้ชิดมากขึ้น
วันศุกร์ที่ 27 กันยายน 2562
ไทย-ฮังการี ยินดีที่ความสัมพันธ์ด้านการค้าการลงทุนใกล้ชิดมากขึ้น
ไทย-ฮังการี ยินดีที่ความสัมพันธ์ด้านการค้าการลงทุนใกล้ชิดมากขึ้น
วันนี้ (วันศุกร์ที่ 27 กันยายน 2562) เวลา 10.00 น. ณ ห้องรับรองรัฐมนตรีว่าการกระทรวงกลาโหมในศาลาว่าการกลาโหม กระทรวงกลาโหม นายซิลเวสเตอร์ บุช (H.E. Mr. Szilveszter Bus) เอกอัครราชทูตฮังการีประจําประเทศไทย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี สรุปสาระสําคัญการหารือดังนี้
รองนายกรัฐมนตรีกล่าวต้อนรับเอกอัครราชทูตฯ พร้อมยินดีที่ความสัมพันธ์ระหว่างสองประเทศมีความใกล้ชิดกันอย่างต่อเนื่องและยาวนาน โดยในปีนี้ครบรอบ 150 ปี การสถาปนาความสัมพันธ์ไทย-ฮังการี ทั้งนี้ รองนายกรัฐมนตรีเชื่อมั่นว่าความเชี่ยวชาญและประสบการณ์การทํางานของเอกอัครราชทูตฯ จะมีส่วนช่วยพัฒนาและกระชับความสัมพันธ์ระหว่างกันให้แน่นแฟ้นมากยิ่งขึ้น
เอกอัครราชทูตฯ ขอบคุณรองนายกรัฐมนตรีที่สละเวลาให้เข้าพบในวันนี้ โดยฮังการีถือเป็นประเทศที่ประสบความสําเร็จที่สุดในด้านเศรษฐกิจในยุโรป และยินดีที่ความสัมพันธ์ระหว่างภาคเอกชนของทั้งสองประเทศมีความใกล้ชิดมากยิ่งขึ้น ซึ่งในปี 2561 ประเทศไทยกลายเป็นประเทศคู่ค้าอันดับ 1 ในอาเซียน (ASEAN) ของฮังการี ในโอกาสนี้ เอกอัครราชทูตยังได้กล่าวเชิญรองนายกรัฐมนตรีเยือนฮังการีในโอกาสแรกที่สะดวกอีกด้วย
ทั้งสองฝ่ายยินดีที่ความร่วมมือระหว่างไทย-ฮังการี มีความก้าวหน้าในหลาย ๆ ด้าน ได้แก่ ด้านเศรษฐกิจ การเกษตร การศึกษา และการบริหารจัดการทรัพยากรน้ํา โดยทางด้านเศรษฐกิจ ปัจจุบันมีบริษัทจากฮังการีเข้ามาลงทุนในไทยแล้ว 4 บริษัท โดยรัฐบาลไทยเล็งเห็นถึงศักยภาพของนักลงทุนฮังการี จึงอยากเชิญชวนให้ภาคธุรกิจฮังการีเข้ามาลงทุนในไทยมากขึ้น โดยเฉพาะใน 12 อุตสาหกรรมเป้าหมาย และเขตพัฒนาพิเศษภาคตะวันออก (EEC) ในสาขาที่ฮังการีมีศักยภาพ นอกจากนี้ ทางด้านการเกษตร รองนายกรัฐมนตรียินดีที่การประชุมคณะทํางานร่วมด้านการเกษตรไทย-ฮังการี ครั้งที่ 7 เมื่อเดือนมิถุนายนที่ผ่านมา ประสบความสําเร็จด้วยดี ในด้านการศึกษา รองนายกรัฐมนตรีขอบคุณรัฐบาลฮังการีที่มอบทุนการศึกษาแก่นักศึกษาไทยตั้งแต่ปีการศึกษา 2561 ซึ่งนักศึกษา เหล่านี้ถือเป็นทรัพยากรบุคคลอันมีค่าในการพัฒนาความสัมพันธ์ของทั้งสองประเทศต่อไปในอนาคต
โอกาสนี้ รองนายกรัฐมนตรีประสงค์ให้มีการเรียนรู้และแลกเปลี่ยนประสบการณ์ด้านการบริหารจัดการทรัพยากรน้ําระหว่างกัน เนื่องจากฮังการีมีศักยภาพ และความเชี่ยวชาญ เพื่อนํามาประยุกต์ใช้กับแผนการบริหารจัดการน้ําในพื้นที่ต่าง ๆ ของไทย พร้อมกันนี้ รองนายกรัฐมนตรีได้ขอบคุณรัฐบาลฮังการีที่มีหนังสือเชิญเข้าร่วมการประชุม Budapest Water Summit 2019 ระหว่างวันที่ 15-17 ตุลาคม 2562 ซึ่งจะมีการลงนามในบันทึกความเข้าใจว่าด้วยความร่วมมือด้านการบริหารจัดการทรัพยากรน้ําระหว่างไทยกับฮังการี
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2563 ระหว่างวันที่ 17 – 23 เมษายน 2563
วันศุกร์ที่ 24 เมษายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 17 – 23 เมษายน 2563
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2563 ระหว่างวันที่ 17 – 23 เมษายน 2563  พบการกระทําผิด จํานวน 198 คดี คิดเป็นเงินค่าปรับ 6.58 ล้านบาท
นายวรวรรธน์ ภิญโญ ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิด กฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2563 (ระหว่างวันที่ 17– 23 เมษายน 2563) พบว่ามีการกระทําผิด จํานวน 198 คดี คิดเป็นเงินค่าปรับ 6.58 ล้านบาท โดยแยกเป็น สุรา จํานวน 107 คดี ค่าปรับ 3.11 ล้านบาท ยาสูบ จํานวน 48 คดี ค่าปรับ 1.70 ล้านบาท ไพ่ จํานวน 13 คดี ค่าปรับ 0.15 ล้านบาท น้ํามันและผลิตภัณฑ์น้ํามัน จํานวน 19 คดี ค่าปรับ 0.93 ล้านบาท รถจักรยานยนต์ จํานวน 6 คดี ค่าปรับ จํานวน 0.14 ล้านบาท และสินค้าอื่น ๆ จํานวน 5 คดี ค่าปรับ 0.55 ล้านบาท โดยมีของกลางแยกเป็นน้ําสุรา จํานวน 55,621.700 ลิตร ยาสูบ จํานวน 4,921 ซอง ไพ่ จํานวน 658 สํารับ น้ํามันและผลิตภัณฑ์น้ํามัน จํานวน 23,182.000 ลิตร รถจักรยานยนต์ จํานวน 6 คัน
สรุปยอดรวมในปีงบประมาณ พ.ศ. 2563 ตั้งแต่วันที่ 1 ตุลาคม 2562 – 23 เมษายน 2563 พบว่ามีการกระทําผิด จํานวน 17,717 คดี คิดเป็นเงินค่าปรับ 286.53 ล้านบาท โดยแยกเป็น สุรา จํานวน 9,981 คดี ค่าปรับ 98.49 ล้านบาท ยาสูบ จํานวน 5,418 คดี ค่าปรับ 125.29 ล้านบาท ไพ่ จํานวน 369 คดี ค่าปรับ 4.04 ล้านบาท น้ํามันและผลิตภัณฑ์น้ํามัน จํานวน 810 คดี ค่าปรับ 22.48 ล้านบาท น้ําหอม จํานวน 37 คดี ค่าปรับ 0.93 ล้านบาท รถจักรยานยนต์ จํานวน 783 คดี ค่าปรับ จํานวน 16.87 ล้านบาท และสินค้าอื่น ๆ จํานวน 319 คดี ค่าปรับ 18.43 ล้านบาท โดยมีของกลางแยกเป็นน้ําสุรา จํานวน 440,070.862 ลิตร ยาสูบ จํานวน 293,471 ซอง ไพ่ จํานวน 23,998 สํารับ น้ํามันและผลิตภัณฑ์น้ํามัน จํานวน 1,673,672.000 ลิตร น้ําหอม จํานวน 13,747 ขวด รถจักรยานยนต์ จํานวน 870 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รองปลัดกระทรวงอุตสาหกรรม นำคณะสื่อมวลชนจากส่วนกลางและท้องถิ่นกว่า 20 ท่าน เยี่ยมชม บริษัท ที แกลเลอรี่ กรุ๊ป (ประเทศไทย) จำกัด ผู้ผลิตและจำหน่ายชาสมุนไพร ที่ได้รับเงินทุนจำนวน 3 ล้านบาทจากกองทุนเอสเอ็มอีตามแนวประชารัฐ
วันเสาร์ที่ 3 มิถุนายน 2560
รองปลัดกระทรวงอุตสาหกรรม นําคณะสื่อมวลชนจากส่วนกลางและท้องถิ่นกว่า 20 ท่าน เยี่ยมชม บริษัท ที แกลเลอรี่ กรุ๊ป (ประเทศไทย) จํากัด ผู้ผลิตและจําหน่ายชาสมุนไพร ที่ได้รับเงินทุนจํานวน 3 ล้านบาทจากกองทุนเอสเอ็มอีตามแนวประชารัฐ
รองปลัดกระทรวงอุตสาหกรรม นําคณะสื่อมวลชนจากส่วนกลางและท้องถิ่นกว่า 20 ท่าน เยี่ยมชม บริษัท ที แกลเลอรี่ กรุ๊ป (ประเทศไทย) จํากัด ผู้ผลิตและจําหน่ายชาสมุนไพร ที่ได้รับเงินทุนจํานวน 3 ล้านบาทจากกองทุนเอสเอ็มอีตามแนวประชารัฐ
จ.เชียงใหม่ : วันนี้ (3 มิถุนายน 2560) นางสาวนิสากร จึงเจริญธรรม รองปลัดกระทรวงอุตสาหกรรม นําคณะสื่อมวลชนจากส่วนกลางและท้องถิ่นกว่า 20 ท่าน เยี่ยมชม บริษัท ที แกลเลอรี่ กรุ๊ป (ประเทศไทย) จํากัด ผู้ผลิตและจําหน่ายชาสมุนไพร ที่ได้รับเงินทุนจํานวน 3 ล้านบาทจากกองทุนเอสเอ็มอีตามแนวประชารัฐ สําหรับจัดซื้อเครื่องจักรเพิ่มกําลังการผลิต และออกผลิตภัณฑ์ใหม่ "ชาสมุนไพรบํารุงตับ" ประเมินว่าจะช่วยสร้างรายได้เพิ่มกว่าร้อยละ 50 ต่อปี (15 ล้านบาท) เกิดการจ้างงานเพิ่ม 2 ตําแหน่ง รวมถึงกระจายรายได้สู่เกษตรกรไร่ชาภาคเหนือ เพื่อพัฒนาเศรษฐกิจฐานรากตามนโยบายรัฐบาล โดยมีนางสาวสุวลี เกียรติ์กรัณย์ กรรมการผู้จัดการบริษัทฯ ให้การต้อนรับ
ทั้งนี้มีผู้บริหารฯ ประกอบด้วย นายพรเทพ การศัพท์ รองอธิบดีกรมส่งเสริมอุตสาหกรรม นางจันทรรัตน์ ปิยพัทธไชย์ อุตสาหกรรมจังหวัดเชียงใหม่ และนางสาวทัศนียา ลัธธนันท์ ผู้อํานวยการสํานักบริหารกลาง สํานักงานปลัดกระทรวงอุตสาหกรรม ตลอดจนนายกันตพนธ์ แก้วมณี ผู้รับผิดชอบสายงานสาขา 1 ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Bank) ร่วมด้วย ณ บริษัท ที แกลเลอรี่ กรุ๊ป (ประเทศไทย) จํากัด ต.ท่าศาลา อ.เมือง จ.เชียงใหม่
รัฐบาลไทย-ข่าวทำเนียบรัฐบาล-รมว.พิเชฐฯ เยี่ยมชมกิจกรรมวันเด็กแห่งชาติของกระทรวงดิจิทัลฯ ที่ทำเนียบรัฐบาล
วันจันทร์ที่ 15 มกราคม 2561
รมว.พิเชฐฯ เยี่ยมชมกิจกรรมวันเด็กแห่งชาติของกระทรวงดิจิทัลฯ ที่ทําเนียบรัฐบาล
รมว.พิเชฐฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เยี่ยมชมกิจกรรมวันเด็กแห่งชาติ ประจําปี 2561 ของกระทรวงดิจิทัลเพื่อเศรษฐกิจและสังคม ร่วมกับหน่วยงานในสังกัดฯ ได้แก่ บมจ.ทีโอที บมจ.กสท โทรคมนาคม บจ.ไปรษณีย์ไทย สํานักงานส่งเสริมเศรษฐกิจดิจิทัล และสํานักงานพัฒนาธุรกรรมทางอิเล็กทรอนิกส์ (องค์การมหาชน) จัดขึ้นภายในตึกสันติไมตรี (หลังใน) ทําเนียบรัฐบาล โดยมี นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ และผู้บริหารหน่วยงานในสังกัดกระทรวงฯ ให้การต้อนรับ พร้อมร่วมสนุกกับเด็ก เยาวชน และผู้ปกครองที่เข้าร่วมเล่นเกมและกิจกรรมเกี่ยวกับเทคโนโลยีดิจิทัลต่างๆ อาทิ กิจกรรม CAT e-sports ถ่ายภาพ Photo Digital เสริมความรู้ e-Education สัมผัส Lego Robot ตะลุยแดนเกม VR ฝึกเขียน Code กับเซียน ดวลบิน Mini Drone เกม Cybersecurity และ Post Land ดินแดนไปรษณีย์ เป็นต้น ซึ่งทั้ง 5 หน่วยงานในสังกัดฯ นํามาให้เด็กๆ ได้สัมผัสอย่างสนุกสนานมากมายตลอดทั้งวัน เมื่อวันที่ 13 มกราคม 2561 ณ ตึกสันติไมตรี (หลังใน) ทําเนียบรัฐบาล กรุงเทพฯ
*********************
รัฐบาลไทย-ข่าวทำเนียบรัฐบาล-SME D Bank จับมือ MBK Center มอบของขวัญสุดพิเศษส่งท้ายปีจัดมหกรรม “คาราวานสุดยอด SMEs ของดีทั่วไทย”  21-25 ต.ค. นี้
วันพุธที่ 16 ตุลาคม 2562
SME D Bank จับมือ MBK Center มอบของขวัญสุดพิเศษส่งท้ายปีจัดมหกรรม “คาราวานสุดยอด SMEs ของดีทั่วไทย”  21-25 ต.ค. นี้
ธพว. ร่วมกับ MBK Center จัดมหกรรมสุดยิ่งใหญ่ “คาราวานสุดยอด SMEs ของดีทั่วไทย” ครั้งที่ 3 ระหว่างวันที่ 21-25 ตุลาคม นี้ ณ ลานกิจกรรม Avenue ชั้น G โซน C ศูนย์การค้า MBK Center เวลา 10.30 – 21.00 น.
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ร่วมกับ บริษัท เอ็ม บี เค จํากัด (มหาชน) หรือ MBK Center จัดมหกรรมสุดยิ่งใหญ่ “คาราวานสุดยอด SMEs ของดีทั่วไทย” ครั้งที่ 3 ระหว่างวันที่ 21-25 ตุลาคม นี้ ณ ลานกิจกรรม Avenue ชั้น G โซน C ศูนย์การค้า MBK Center เวลา 10.30 – 21.00 น. รวบรวมสินค้าดีราคาถูกจากสุดยอด SMEs ทั่วประเทศ ร่วมออกบูธจําหน่ายสินค้าส่งตรงถึงผู้บริโภค เพื่อสร้างโอกาส ขยายช่องทางการตลาดสามารถเข้าถึงทุกกลุ่มเป้าหมาย ช่วยลดภาระค่าใช้จ่ายภาคประชาชน กระตุ้นการจับจ่ายใช้สอยเพื่อขับเคลื่อนเศรษฐกิจให้คึกคัก โดยภายในงานมีสินค้าอุปโภคและบริโภคกว่า 50 ร้านค้า อาทิ ไข่เค็มน้ําแร่ใบเตย เครื่องดื่มน้ําว่านหางจระเข้ จ.ราชบุรี, เค้กหมูย่างเมืองตรัง จ.ตรัง, ขนมกงสูตรโบราณ ข้าวตู จ.อุทัยธานี, ข้าวหอมเกยไชย ข้าวไรซ์เบอร์รี่สิงห์โตทอง จ.นครสวรรค์, เครื่องฟอกอากาศเทคโนโลยี Space Technology กรุงเทพฯ, ผลิตภัณฑ์จากสมุนไพรไทย จ.เชียงใหม่ และได้รับการสนับสนุนจาก บริษัท ไปรษณีย์ไทย จํากัด ร่วมออกบูธจําหน่ายลางกองลับแล จ.อุตรดิตถ์ ในราคาชาวสวน เป็นต้น สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาลเผย นายกรัฐมนตรีสั่งการทุกส่วนราชการเร่งดำเนินการรวบรวมข้อมูล Big Data โดยเร็ว เพื่อนำข้อมูลไปใช้ประโยชน์ในการบริหารราชการต่อไป
วันอังคารที่ 1 พฤษภาคม 2561
ผู้ช่วยโฆษกรัฐบาลเผย นายกรัฐมนตรีสั่งการทุกส่วนราชการเร่งดําเนินการรวบรวมข้อมูล Big Data โดยเร็ว เพื่อนําข้อมูลไปใช้ประโยชน์ในการบริหารราชการต่อไป
พันเอกหญิงทักษดาฯ ผู้ช่วยโฆษกประจําสํานักนายกรัฐมนตรี เปิดเผยนายกรัฐมนตรีสั่งการทุกส่วนราชการเร่งดําเนินการรวบรวมข้อมูล Big Data โดยเร็ว เพื่อนําข้อมูลไปใช้ประโยชน์ในการบริหารราชการต่อไป
วันนี้ ( 1 พ.ค. 61 ) เวลา 13.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ผู้ช่วยโฆษกประจําสํานักนายกรัฐมนตรี ได้เปิดเผยว่า นายกรัฐมนตรีได้แจ้งต่อที่ประชุมเกี่ยวกับกิจกรรมรณรงค์ Happy Workplace องค์กรแห่งความสุข : ท่าบริหารร่างกายสไตล์ไทย ( 12 ท่าบริหารร่างกายสไตล์ไทยประกอบเพลง)ซึ่งกองทุนสนับสนุนการสร้างเสริมสุขภาพ (สสส.) ได้ร่วมกับหน่วยงานที่เกี่ยวข้องจัดทําขึ้น โดยขอให้นําท่าบริหารร่างกายดังกล่าวเผยแพร่ให้เจ้าหน้าที่และข้าราชการในกระทรวงต่าง ๆ สามารถนําไปออกกําลังกายได้เพราะเป็นท่าบริหารร่างกายแบบง่าย ๆ และไม่เปลืองพื้นที่
พร้อมกันนี้ นายกรัฐมนตรี ได้สั่งการเรื่อง Big Data ซึ่งนายกรัฐมนตรีมอบหมายให้รองนายกรัฐมนตรี (พลอากาศเอก ประจิน จั่นตอง) ดูแลเรื่องนี้อยู่ โดยขอให้ทุกส่วนราชการเร่งดําเนินการรวบรวมข้อมูลโดยเร็ว เพื่อให้คณะรัฐมนตรีและส่วนราชการสามารถนําข้อมูลดังกล่าวไปใช้ประโยชน์ในการบริหารราชการต่อไป
ส่วนเรื่องการแก้ไขปัญหาผังเมืองของประเทศไทย ซึ่งแม้ปัจจุบันกฎหมายได้กําหนดให้มีการปรับปรุงผังเมืองทุก 5 ปี แต่ด้วยสถานการณ์ที่เปลี่ยนแปลงอย่างรวดเร็วทําให้ไม่ทันสมัยและอาจเกิดปัญหาต่าง ๆ ได้ นั้น จากการที่นายกรัฐมนตรี ได้เดินทางเข้าร่วมการประชุมสุดยอดอาเซียน ครั้งที่ 32 และการประชุมสุดยอดที่เกี่ยวข้อง ณ สาธารณรัฐสิงคโปร์ ระหว่างวันที่ 27 – 28 เมษายน 2561 ที่ผ่านมา ประเทศสิงคโปร์ได้มีการนําเสนอผังเมืองรูปแบบใหม่แบบเวอร์ชัวร์ทําให้ประชาชนเห็นภาพชัดเจนว่าประเทศของตนจะมีการพัฒนาปรับปรุงไปในทิศทางหรือรูปแบบใด ส่งผลให้ประชาชนในประเทศให้ความร่วมมือกับภาครัฐมากขึ้นในการปรับปรุงผังเมือง นายกรัฐมนตรี จึงอยากให้ประเทศไทยมีการนําเสนอการปรับปรุงผังเมืองในรูปแบบดังกล่าวเช่นเดียวกับประเทศสิงคโปร์แทนการนําเสนอผ่านกระดาษหรือเอกสาร เพราะหากมีการนําเสนอที่ไม่เห็นภาพชัดเจนประชาชนก็นึกภาพไม่ออก ทําให้การให้ความร่วมมือจากประชาชนทุกภาคส่วนในการปรับปรุงผังเมืองเป็นไปได้ยาก
นอกจากนี้ นายกรัฐมนตรี ขอให้ทุกหน่วยงานและประชาชนนําผลความสําเร็จของการพัฒนาชุมชนคลองลาดพร้าวไปเป็นแบบอย่างในการพัฒนาคูคลองอื่น ๆ ด้วย เพื่อให้ประชาชนที่อาศัยอยู่บริเวณคลองต่าง ๆ มีคุณภาพชีวิตที่ดีและมีความเป็นอยู่ที่ถูกสุขลักษณะ และสามารถแก้ไขปัญหาชุมชนรุกล้ําบริเวณริมคลองและพื้นที่สาธารณะได้อย่างมีประสิทธิภาพ
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ยัน....รัฐบาลยังเดินหน้าปลดหนี้นอกระบบชาวบ้านต่อไป  ย้ำเราจะร่วมกันประคองและเข้มแข็งไปด้วยกัน
วันพฤหัสบดีที่ 14 มีนาคม 2562
ยัน....รัฐบาลยังเดินหน้าปลดหนี้นอกระบบชาวบ้านต่อไป  ย้ําเราจะร่วมกันประคองและเข้มแข็งไปด้วยกัน
พล.ท.คงชีพ ตันตระวาณิชย์ โฆษก กห. เปิดเผยว่า หลังตรวจเยี่ยมการแก้ปัญหาไฟป่าและหมอกควันในพื้นที่ภาคเหนือแล้ว ในวันเดียวกัน  เวลา 1000 พล.อ.ประวิตร วงษ์สุวรรณ รอง นรม.และ รมว.กห.พร้อมคณะ ได้เดินทางไปมหาวิทยาลัยราชภัฎเชียงใหม่
เพื่อร่วมกับส่วนราชการต่างๆ มอบทรัพย์สินส่งคืนให้ประชาชน จากการบังคับใช้กฎหมายขับเคลื่อนแก้ปัญหาหนี้นอกระบบพร้อมกัน ในพื้นที่ภาคเหนือเป็นครั้งที่ 9 จํานวน 914 ราย เป็นโฉนดที่ดิน 991 ฉบับ เนื้อที่รวม กว่า 1,075 ไร่ รวมทั้งทรัพย์สินอื่นๆ มูลค่าทั้งสิ้นกว่า 826 ล้านบาท ท่ามกลางรอยยิ้มและแววตาแห่งความสุขกันทั่วกัน
พล.อ.ประวิตร วงษ์สุวรรณ กล่าวขอบคุณทุกส่วนราชการ ที่พยายามขับเคลื่อนแก้ปัญหา ทั้งการเจรจาไกล่เกลี่ย และการบังคับใช้กฎหมาย โดยเฉพาะการทํางานหนักของศูนย์ปฏิบัติการป้องกันปราบปรามการฉ้อโกงทรัพย์สินของประชาชนของตํารวจ ซึ่งสามารถไกล่เกลี่ย ส่งคืนทรัพย์สินให้กับประชาชนพร้อมกันทั่วประเทศแล้ว จํานวน 9 ครั้ง กว่า 20,400 ราย มูลค่าทรัพย์สินรวม 22,867 ล้านบาท เป็นโฉนดที่ดิน 16,990 ฉบับ พื้นที่เกือบ 50,000 ไร่
รอง นรม.และ รมว.กห. กล่าวย้ําว่า ปัญหาหนี้นอกระบบที่สั่งสม สะท้อนถึงความเหลื่อมล้ําทางสังคม ที่เชื่อมโยงกับกลุ่มอิทธิพลที่แสวงประโยชน์ในพื้นที่มานาน โดยถือเป็นกับดักความยากจนของพี่น้องประชาชนที่ถูกละเลยมานาน หลายครอบครัวต้องใช้ชีวิตทนทุกข์ จมกองหนี้มานาน ไม่เหลือแม้บ้านพักอาศัย ทรัพย์สินและที่ดินทํากิน รัฐบาลปัจจุบัน ต้องการลดปัญหาความเหลื่อมล้ําทางสังคม โดยเฉพาะกลุ่มชาวบ้านผู้มีรายได้น้อยและขาดโอกาส ที่ถูกเอารัดเอาเปรียบจากเจ้าหนี้นอกระบบที่มีอิทธิพลท้องถิ่นมานาน พร้อมย้ําว่า เราจะไม่ทิ้งกันและจะประคับประคองต่อสู้กับความไม่ถูกต้อง เพื่อความเข้มแข็งไปด้วยกัน โดยกําชับให้เจ้าหน้าที่ทุกฝ่ายเร่งลงพื้นที่ คลี่คลายความเดือดร้อนของประชาชนอีกจํานวนมาก ที่ยังรอการช่วยเหลือให้ได้มากที่สุดต่อไป
รัฐบาลไทย-ข่าวทำเนียบรัฐบาล-กระทรวงมหาดไทย ส่งเสริมความร่วมมือไทย-เมียนมา ในการบริหารจัดการผู้อพยพและการโยกย้ายถิ่นฐานระหว่างประเทศ
วันอาทิตย์ที่ 15 กันยายน 2562
กระทรวงมหาดไทย ส่งเสริมความร่วมมือไทย-เมียนมา ในการบริหารจัดการผู้อพยพและการโยกย้ายถิ่นฐานระหว่างประเทศ
กระทรวงมหาดไทย ส่งเสริมความร่วมมือไทย-เมียนมา ในการบริหารจัดการผู้อพยพและการโยกย้ายถิ่นฐานระหว่างประเทศ
เมื่อวันที่ 12 -13 กันยายน 2562 นายธนาคม จงจิระ รองปลัดกระทรวงมหาดไทย ในฐานะหัวหน้าศูนย์ดําเนินการเกี่ยวกับผู้อพยพกระทรวงมหาดไทย นําคณะผู้แทนสํานักงานสภาความมั่นคงแห่งชาติ กระทรวงการต่างประเทศ กรมการปกครอง และสํานักงานข้าหลวงใหญ่ผู้ลี้ภัยแห่งสหประชาชาติ (UNHCR) เดินทางเยือนสาธารณรัฐแห่งสหภาพเมียนมา เพื่อติดตามและหารือผลการดําเนินการส่งผู้หนีภัยการสู้รบจากเมียนมา (ผภร.) ในพื้นที่พักพิงชั่วคราว 9 แห่งในประเทศไทยที่เดินทางกลับสู่มาตุภูมิด้วยความสมัครใจ
นายธนาคม จงจิระ กล่าวว่า การเดินทางเยือนสาธารณรัฐแห่งสหภาพเมียนมาในครั้งนี้ ได้ร่วมหารือในประเด็นที่สําคัญ ได้แก่ กระบวนการและนโยบายในการบริหารจัดการสําหรับผู้หนีภัยการสู้รบจากเมียนมาที่เดินทางกลับสู่มาตุภูมิด้วยความสมัครใจ ร่วมกับกรมบริหารจัดการภัยพิบัติ กระทรวงสวัสดิการสังคม การบรรเทาทุกข์ และการตั้งถิ่นฐานใหม่ของเมียนมา (Department of Disaster Management (DDM), Ministry of Social Welfare, Relief and Settlement) การแลกเปลี่ยนข้อมูลสถานการณ์การดําเนินการส่งผู้หนีภัยการสู้รบจากเมียนมากลับสู่มาตุภูมิด้วยความสมัครใจร่วมกับนางสุพัตรา ศรีไมตรีพิทักษ์ เอกอัครราชทูตไทย ณ กรุงย่างกุ้ง สาธารณรัฐแห่งสหภาพเมียนมา การหารือพร้อมรับฟังนโยบายในการรับผู้อพยพรวมถึงแลกเปลี่ยนข้อมูลของสถานการณ์ของผู้อพยพในปัจจุบันกับกับนาย Akio Nakayama หัวหน้าสํานักงานองค์การระหว่างประเทศเพื่อการโยกย้ายถิ่นฐาน (IOM) ประจํากรุงย่างกุ้ง และนาย Johan Cels ผู้แทนสํานักงาน UNHCR และเข้าเยี่ยมชุมชน ผภร. ที่เดินทางกลับสู่มาตุภูมิด้วยความสมัครใจและเป็นผู้ได้รับความช่วยเหลือด้านที่อยู่อาศัยจากรัฐบาลเมียนมา
นายธนาคม จงจิระ กล่าวเพิ่มเติมว่า ผลจากการร่วมประชุมปรึกษาหารือกับหน่วยงานต่าง ๆ ทั้งหน่วยงานภาครัฐ หน่วยงานระหว่างประเทศ และการเข้าพบปะพูดคุยกับ ผภร. ในสาธารณรัฐแห่งสหภาพเมียนมาครั้งนี้ จะนําไปสู่การประสานแนวการปฏิบัติร่วมกันระหว่างไทยกับเมียนมาในโครงการส่ง ผภร. กลับสู่มาตุภูมิด้วยความสมัครใจให้มีประสิทธิภาพยิ่งขึ้นต่อไป.
กองสารนิเทศ สป.
ครั้งที่ 147/2562
วันที่ 13 ก.ย. 2562
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมงาน Vietnam – Thailand Economic Cooperation Forum
วันศุกร์ที่ 18 สิงหาคม 2560
รมว.ดิจิทัลฯ ร่วมงาน Vietnam – Thailand Economic Cooperation Forum
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี)เข้าร่วมงาน “Vietnam – Thailand Economic Cooperation Forum” โดยมี พลอากาศเอก ประจิน จั่นตอง รองนายกรัฐมนตรี เป็นประธานกล่าวเปิดงานฯ ดังกล่าว จัดโดยกระทรวงการวางแผนและการลงทุน เวียดนาม (Ministry of Planning and Investment of Vietnam) กระทรวงอุตสาหกรรมและการค้า เวียดนาม (Ministry of Industry and Trade of Vietnam) และสถานเอกอัครราชทูตเวียดนามประจําประเทศไทย ร่วมกับกระทรวงการต่างประเทศ และสภาธุรกิจไทย-เวียดนาม จัดขึ้น เพื่อส่งเสริมความเชื่อมโยงทางเศรษฐกิจของไทยและเวียดนาม โดยได้รับเกียรติจาก นายเหวียน ซวน ฟุก (H.E.Mr.Nguyen Xuan Phuc) นายกรัฐมนตรี สาธารณรัฐสังคมนิยมเวียดนาม กล่าวปาฐกถาพิเศษ เมื่อวันที่ 18 สิงหาคม 2560 ณ โรงแรมพลาซ่า แอทธินี กรุงเทพฯ
**************************
รัฐบาลไทย-ข่าวทำเนียบรัฐบาล-ออมสิน ออกมาตรการบรรเทาเหตุน้ำท่วมภาคใต้ ให้กู้ฉุกเฉิน 50,000 บาท ผ่อน 5 ปี ดอกเบี้ย 0% ปีแรก เปิดให้พักชำระหนี้เงินต้นได้ไม่เกิน 2 – 3 ปี สำหรับลูกค้าสินเชื่อทุกประเภท
วันอังคารที่ 10 มกราคม 2560
ออมสิน ออกมาตรการบรรเทาเหตุน้ําท่วมภาคใต้ ให้กู้ฉุกเฉิน 50,000 บาท ผ่อน 5 ปี ดอกเบี้ย 0% ปีแรก เปิดให้พักชําระหนี้เงินต้นได้ไม่เกิน 2 – 3 ปี สําหรับลูกค้าสินเชื่อทุกประเภท
ออมสินร่วมบรรเทาทุกข์ผู้ประสบอุทกภัยน้ําท่วม 10 จังหวัดภาคใต้ ให้กู้ฉุกเฉิน ตามความจําเป็นในวงเงิน 50,000 บาท เพื่อนําไปบรรเทาปัญหาจากเหตุน้ําท่วม หมุนเวียนในอาชีพหรือเป็นเงินทุนค้าขาย ผ่อนชําระ 5 ปี ปีแรกไม่คิดดอกเบี้ย ปีที่ 2-5 ดอกเบี้ย 1% ต่อเดือน
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า เหตุภัยพิบัติน้ําท่วมพื้นที่ภาคใต้ของประเทศไทยที่เกิดขึ้นอย่างฉับพลันในหลายจังหวัด ได้สร้างความเสียหายและส่งผลกระทบต่อลูกค้าและประชาชนทั่วไป ธนาคารออมสินจึงมีมาตรการบรรเทาความเดือดร้อน นอกเหนือจากได้ดําเนินการสํารวจความเสียหายของลูกค้า ออกเยี่ยมเยียนประชาชนและลูกค้าในพื้นที่ พร้อมทั้งนําถุงยังชีพออกแจกจ่าย โดยธนาคารออมสินยังได้ออกมาตรการด้านสินเชื่อใช้จ่ายตามความจําเป็น ภายใต้เงื่อนไขผ่อนปรนเพื่อบรรเทาภาระและช่วยเหลือเพิ่มเติมเป็นกรณีเร่งด่วน คือ “สินเชื่อประชารัฐเพื่อประชาชน” โดยให้สิทธิ์กู้ตามความจําเป็นในวงเงินครอบครัวละไม่เกิน 50,000 บาท ระยะเวลาผ่อนชําระไม่เกิน 5 ปี ไม่คิดดอกเบี้ยเป็นเวลา 1 ปี (ดอกเบี้ย 0% ในปีแรก) หลังจากนั้น ปีที่ 2-5 คิดอัตราดอกเบี้ย ร้อยละ 1 ต่อเดือน โดยสามารถติดต่อได้ที่ธนาคารออมสินทุกสาขาที่อยู่ในพื้นที่ ตั้งแต่บัดนี้เป็นต้นไป โดยจะต้องทํา นิติกรรมสัญญาให้แล้วเสร็จภายในวันที่ 31 ธันวาคม 2560
ทั้งนี้ ธนาคารฯ ได้กําหนดเงื่อนไขการค้ําประกัน ซึ่งสามารถใช้หลักประกันได้ 3 แบบ คือ ใช้บุคคลค้ําประกัน หรือใช้หลักทรัพย์ค้ําประกัน เช่น สลากออมสิน สมุดเงินฝากธนาคารออมสิน เป็นต้น หรือใช้บรรษัทประกันสินเชื่ออุตสาหกรรมขนาดย่อม (บสย.) ค้ําประกันตามเงื่อนไขที่กําหนด
“ผู้ประสบภัยกลุ่มนี้ถือว่าเป็นผู้ได้รับผลกระทบโดยตรง เพราะไม่สามารถดําเนินชีวิตและประกอบอาชีพได้ตามปกติ ทั้งยังไม่รวมความเสียหายที่จะต้องมีค่าใช้จ่ายตามมาอีก ธนาคารออมสินจึงพร้อมที่จะเข้าไปช่วยเหลือผู้ประสบภัยทุกคน”นายชาติชาย กล่าว
ขณะเดียวกัน ธนาคารฯ ยังบรรเทาภาระลูกค้าสินเชื่อทุกประเภทที่ได้รับผลกระทบจากภัยน้ําท่วมในครั้งนี้ด้วย ซึ่งสามารถพักชําระหนี้เงินต้นไม่เกิน 2 – 3 ปี หรือชําระเงินต้นบางส่วนไม่เกิน 2 ปี โดยระหว่างพักชําระเงินต้น ให้ชําระเงินงวดไม่น้อยกว่าดอกเบี้ยปกติ 100% หรือชําระดอกเบี้ยปกติไม่น้อยกว่า 50% ทั้งนี้การขยายระยะเวลาเท่ากับระยะเวลาพักชําระเงินต้น หรือไม่เกิน 2 เท่า ของระยะเวลาคงเหลือตามสัญญากู้หรือสัญญาปรับปรุงโครงสร้างหนี้ แต่ต้องไม่เกิน 20 ปี นอกจากนี้ ธนาคารฯ เชิญชวนประชาชนทั่วไปร่วมส่งความช่วยเหลือสําหรับเหตุการณ์อุทกภัยในครั้งนี้ ด้วยการสมัครบัตรออมสินเดบิต ทุก 1 บัตร ธนาคารออมสินร่วมบริจาคเงิน 10 บาท ตลอดระยะเวลาในช่วงเดือนมกราคม-กุมภาพันธ์ 2560 และหลังจากน้ําลดลงเหตุการณ์คลี่คลาย ธนาคารฯ จะได้จัดเตรียมทีมงานช่างซ่อมแซมบ้าน เครื่องใช้ไฟฟ้า ฯลฯ อีกด้วย
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Facebook : GSB Society, Official Line : GSB ธนาคารออมสิน หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง